ব্রাহ্মণবাড়িয়ায় গাছের সঙ্গে ধাক্কায় মাইক্রো খাদে, নিহত ৫
ব্রাহ্মণবাড়িয়ার বিজয়নগর উপজেলায় গাছের সঙ্গে ধাক্কা খেয়ে খাদে পড়ে মাইক্রোবাসের পাঁচ যাত্রী নিহত হয়েছেন। এ সময় আহত হয়েছেন আরও তিনজন।







মঙ্গলবার দুপুরে উপজেলার ইসলামপুরের বীরপাশা এলাকায় এ দুর্ঘটনা ঘটে। 




নিহতরা হলেন- ঢাকার খিলগাঁও থানার দক্ষিণ গোড়ান এলাকার নুরুজ্জামানের ছেলে হাসান জামান (৩২), একই এলাকার অপু মিয়া (২৫) ও তার স্ত্রী অপু (২২), রিজন সালেহিন (২৮) ও পরশ (২৫)।
খাটিহাতা হাইওয়ে থানার ওসি মোহাম্মদ হোসেন সরকার জানান, দুপুরে ঢাকা-সিলেট মহাসড়কের বিজয়নগর উপজেলার বীরপাশা এলাকায় একটি মাইক্রোবাস নিয়ন্ত্রণ হারিয়ে গাছের সঙ্গে ধাক্কা খেয়ে খাদে পড়ে যায়।
এতে ঘটনাস্থলেই পাঁচ মাইক্রো যাত্রী নিহত হন। এ সময় আহত হয়েছেন তিনজন। তাদের স্থানীয় হাসপাতালে ভর্তি করা হয়েছে। তবে তাদের অবস্থা আশঙ্কাজনক বলে জানান ওসি।

ব্রাহ্মণবাড়িয়ার বিজয়নগর উপজেলায় গাছের সঙ্গে ধাক্কা খেয়ে খাদে পড়ে মাইক্রোবাসের পাঁচ যাত্রী নিহত হয়েছেন। এ সময় আহত হয়েছেন আরও তিনজন।